laion/Wikipedia-Exotic huggingface dataset:
אסטרלה דה אמדורה

מועדון הכדורגל אסטרלה דה אמדורה (בפורטוגזית: Club Football Estrela da Amadora SAD ; נהגה: [ɨʃˈtɾelɐ ðamɐˈðoɾɐ], או בקיצור אסטרלה) הוא מועדון כדורגל מהעיר אמדורה שבפורטוגל, המשחק בפרימיירה ליגה, הליגה הבכירה של פורטוגל. המועדון מארח את משחקיו באצטדיון ז'וזה גומש המכיל 9,288 מקומות. לאחר שהמועדון Clube de Futebol Estrela da Amadora שנוסד ב-1932 סגר את שעריו ב-2011, קבוצה של אוהדים הקימה את קלובה דשפורטיבו אסטרלה (Clube Desportivo Estrela), תוך שמירה על המורשת, קבוצות הנוער ושאר ענפי הספורט של המועדון המקורי. בשנת 2018, הקים המועדון קבוצת כדורגל, ששיחקה באליפויות האזוריות של התאחדות הכדורגל של ליסבון. ביולי 2020 הצביעו חברי המועדון על מיזוג בין קלובה דשפורטיבו אסטרלה (Clube Desportivo Estrela) וקלוב סינטרה פוטבול (Club Sintra Football) קבוצה ששיחקה בליגה הפורטוגלית השלישית. שמו של המועדון שונה מקלובה דשפורטיבו אסטרלה למועדון הכדורגל אסטרלה דה אמדורה (Club Football Estrela da Amadora), אנדרה ז'ראלדש הוגדר כנשיא המועדון. והקבוצה המאוחדת תפסה את מקומה של סינטרה בליגה השלישית. בעונתה הראשונה בליגה השלישית עלתה אסטרלה לליגה הפורטוגלית השנייה לאחר שסיימה במקום השני. בעונת 2021/2022 בליגה השנייה סיימה אסטרלה בתחתית במקום ה-14. אך עונת 2022/2023 היה מוצלחת יותר. אסטרלה סיימה במקום השלישי והתמודדה בפלייאוף מול מאריטימו שסיימה את עונת 2022/2023 בליגה הבכירה מקום ה-16. היא ניצחה אותה ועלתה לליגת הבכירה לקראת עונת 2023/2024 תוך 3 שנים מיום הקמתה. יש המחשיבים את המועדון כיורש של המועדון אסטרלה דה אמדורה שנוסד ב-1932 ופורק ב-2011. אך המועדון הנוכחי לא אימץ את התארים של אף אחד מקודמיו (Clube de Futebol Estrela da Amadora, Clube Desportivo Estrela ו-Club Sintra Football), ונחשב למעשה למועדון חדש.  מעודכן ל-3 בפברואר 2024 אתר האינטרנט הרשמי של אסטרלה דה אמדורה (בפורטוגזית) אסטרלה דה אמדורה באתר קבוצות כדורגל בינלאומיות פרופיל, באתר אופ"א פרופיל, באתר Transfermarkt פרופיל, באתר Soccerway פרופיל, באתר WorldFootball.net "Nasceu o Clube Desportivo Estrela, em memória do E. Amadora" [Clube Desportivo Estrela was born, in memory of E. Amadora]. MaisFutebol (בפורטוגזית). 31 במרץ 2012. ארכיון מ-3 באוגוסט 2017. נבדק ב-8 בספטמבר 2021. {{cite web}}: (עזרה) Pereira, David (19 באוקטובר 2018). "O futebol está de volta à Amadora. A segunda vida do Estrela" [Football is back in Amadora. The second life of Estrela]. Diário de Notícias (בפורטוגזית). נבדק ב-20 באוגוסט 2020. {{cite news}}: (עזרה) Almeida, Isaura (11 ביולי 2020). "O Estrela da Amadora está de volta" [Estrela da Amadora is back]. Diário de Notícias (בפורטוגזית). נבדק ב-8 בספטמבר 2021. {{cite news}}: (עזרה) "Estrela da Amadora ganha uma nova vida: fusão com Sintra Football aprovada, subida ao terceiro escalão e recompra do José Gomes" [Estrela da Amadora gains a new life: merger with Sintra Football approved, promotion to the third tier and repurchase of José Gomes]. Observador (בפורטוגזית). 11 ביולי 2020. ארכיון מ-11 ביולי 2020. נבדק ב-8 בספטמבר 2021. {{cite web}}: (עזרה)
דוד לוי (ראש מועצה)

דוד לוי (נולד ב-1953 לערך) הוא איש ציבור ישראלי, כיהן כראש המוצעה האזורית ערבות הירדן בין 1990 ל-2004. לוי נולד וגדל בירושלים, והיה חניך תנועת בית"ר. הצטרף למושב ארגמן שבבקעת הירדן ומילא בו שורת תפקידים לרבות חבר המזכירות ומזכיר המושב. היה חבר הליכוד, ונמנה עם תומכיו של יצחק שמיר במפלגה. ב-1990, לאחר פרישתו של ישראל נדיבי מראשות מועצת בקעת הירדן, התמודד לוי על התפקיד מול חמישה מועמדים אחרים. הוא ניצח ונבחר לראשות המועצה. כיהן בתפקיד במשך שלוש קדנציות, עד 2004. בתקופת כהונתו התמודדה בקעת הירדן עם השלכותיהם של הסכמי אוסלו, הסכמי קמפ דייוויד והאינתיפאדה השנייה. במקביל לכהונתו כראש מועצה היה חבר במועצת הרשות השנייה לטלוויזיה ולרדיו. לאחר פרישתו מראשות המועצה שימש כעוזרו של שר הביטחון שאול מופז. לאחר מינויו של מופז לשר התחבורה, מינה אותו לראש מינהל בחברה הלאומית לדרכים, לאחר שכשלו ניסיונותיו למנותו למשנה למנכ"ל משרד התחבורה ולמנכ"ל נתיבי איילון. בפברואר 2006 פגע רכבו בהולכת רגל פלסטינית שחצתה את כביש הבקעה בכפר עוג'ה א-תחתא ונהרגה כתוצאה מהפגיעה. הוא הורשע בגרימת מותה בבית המשפט לתעבורה. לוי ערער לבית המשפט המחוזי, שזיכה אותו פה אחד מאשמה, לאחר שהתביעה לא הצליחה להוכיח את גרסתה. ב-2008 מונה לראש "צוות אב לתחבורה ירושלים". המינוי ספג ביקורת משום ששר התחבורה מופז לחץ למנותו לתפקיד, ולכן במכרז הוכנסו דרישות מותאמות עבורו שאינן רלוונטיות לתפקיד כמו תואר במדעי החברה. בג"ץ פסל את המכרז ועיריית ירושלים פרסמה מכרז מתוקן, שגם בו זכה לוי. ב-2010 בשל טענות נוספות על פגמים בהליך המינוי, הוא פרש מהתפקיד. עמיר שפירא, המעיין היבש של ארגמן, על המשמר, 27 ביולי 1976 פגישת לוי שמיר, מעריב, 10 בפברואר 1987 חנן שלאין, היום בחירות למועצת בקעת הירדן, מעריב, 1 ביולי 1990 אביבה לורי, כוח לאלמונים, חדשות, 9 באפריל 1993 אבי בר-אלי, "מופז מנסה למנות מקורב למנהל פרויקטים בירושלים", באתר TheMarker‏, 23 ביולי 2008 אביעד גליקמן, דרס למוות אשה – וזוכה מגרימת מוות ברשלנות, באתר ynet, 31 באוגוסט 2009 אבי בר-אלי‏, שר התחבורה לוחץ למנות מנכ"ל צוות אב לתחבורה בירושלים, באתר וואלה, 24 בינואר 2011
Mustapha

"Mustapha" (בעברית: "מוסטפא") הוא שיר שנכתב על ידי פרדי מרקיורי והוקלט על ידי להקת הרוק הבריטית קווין. זוהי הרצועה הראשונה מאלבומם Jazz משנת 1978, והיא קוטלגה בידי המגזין Circus כ"מפעם רוק ערבי". Mustapha שוחרר כסינגל בגרמניה, ספרד, הרפובליקה הפדרלית הסוציאליסטית של יוגוסלביה ובוליביה בשנת 1979. הבי-סייד של הסינגל היה "Dead On Time" בשחרור הסינגל בגרמניה ובספרד, ו-"In Only Seven Days" בשחרור הסינגל ביוגוסלביה ובוליביה. כמו כן, לכל ארבע הגרסאות היה קאבר שונה. מילות השיר הן בעיקר באנגלית ובערבית, חוזרות על המילה אללה, האלוהים באסלאם, ויש לה גם משפט אחד בג'יבריש שמחקה פרסית, מאחר שלמרקיורי היה רקע פרסי. המילים בשיר חוזרות על השמות מוסטפא ואיברהים. מילות השיר גם חוזרות על המשפט "אללה יתפלל עבורך". לחלקים מהמילים כמו "Achtar es na sholei" שפירושו "הכוכב שלו, לא הלהבה שלו" יש קשרים ברורים לשפה הפרסית. בהופעות חיות, מרקיורי היה שר לעיתים קרובות את קולות הפתיחה של "Mustapha" במקום הפתיחה המסובכת של "Bohemian Rhapsody" שמתחיל מ"Allah we'll pray for you" ועובר למילים הראשונות של רפסודיה בוהמית ("Mama, just killed a man..."). עם זאת, החל מפסטיבל מפסטיבל סארבורקן ב-1979 ועד לסיבוב ההופעות The Game Tour בדרום אמריקה, הלהקה ביצעה גרסה כמעט מלאה של השיר, עם מרקיורי בפסנתר כשהם השמיטו את הבית השני מהשיר והתחילו לשיר את הבית הראשון ועברו לשלישי. הוא גם שר את ההקדמה לפני שעברו עם הלהקה לשיר את "Hammer to Fall", כפי שהיה ניתן לראות ב-We Are the Champions: Final Live in Japan. פרדי מרקיורי - שירה וקולות רקע, פסנתר. בריאן מיי - גיטרה חשמלית. רוג'ר טיילור - תופים, פעמוני כפתור. ג'ון דיקון - גיטרה בס. מידע על היצירה "Mustapha" באתר מיוזיק בריינז
לפייס את היטלר

לפייס את היטלר: צ'מברליין, צ'רצ'יל והדרך אל המלחמה, הוא ספר מאת טים בוברי (Tim Bouverie) על מדיניות הפייסנות של בריטניה ביחס להיטלר בשנות ה-30 של המאה ה-20. העבודה על הספר החלה באביב 2016 והוא יצא לאור ב-2019. הספר מתאר באמצעות נרטיב כרונולוגי, את מדיניות הפייסנות של בריטניה, כפועל יוצא של מלחמת העולם הראשונה, אשר צרבה אצל רבים מהבריטים תודעת פציפיזם ופחד מפני מלחמת עולם נוספת. בוברי סוקר אותם את מדיניות החוץ הפייסנית של בריטניה בשנות ה-30, שהובילה את היטלר לסבור כי בריטניה לא תפעל נגדו כאשר ינסה לממש את תוכניותיו באירופה. בוברי מתאר גם את האנטישמיות בקרב חלקים מהאצולה וממעמד הביניים בבריטניה בתקופה זו, ואת נזקיה של דיפלומטיית החובבים ליחסי החוץ של בריטניה. הספר כולל עדויות חדשות ומקורות שטרם נחשפו, כמו יומנים אישיים ואוספי מכתבים. בניגוד להיסטוריונים אחרים, הרואים בנוויל צ'מברלין מנהיג מעשי אשר הצליח בערמה לגרום לדחיית המלחמה באמצעות אידאולוגיית הפייסנות, בוברי מציג את התנהלות צ'מברלין כתמימה ואבסורדית, ואת אידאולוגיית הפייסנות כאסון לבריטניה, שהייתה עד לשנות השלושים האימפריה החזקה בתבל והמעצמה היחידה שהיה בכוחה לבלום את שאיפותיה של גרמניה. בוברי מתמקד בדמויות הבולטות של הפוליטיקה הרשמית הבריטית כמו של לורד אדוארד הליפקס, אנתוני אידן ווינסטון צ'רצ'יל ובגישתם ביחס למדיניות הפייסנות. הספר היה ברשימת רבי המכר של הסאנדיי טיימס וברשימה הקצרה של פרס אורוול לכתיבה פוליטית גרסה מקוונת של הספר (לבעלי הרשאה), באתר "כותר" פרק ראשון מהספר, באתר "עברית" אורי משגב, קריסת הקונספציה: כך נכשלה בריטניה בקריאת כוונותיה של גרמניה הנאצית, באתר הארץ, 20 ביוני 2023 יוסי ביילין, ובינתיים, צדים תרנגולים: ספר חדש מגלה כיצד נכנע צ'מברליין להיטלר, באתר ישראל היום, 9 במאי 2023 ד"ר יהודה שלם, ‏במלאת 30 שנה לאוסלו יש מה ללמוד מהכישלון הבריטי בשנות ה-30, בעיתון מקור ראשון, 12 בספטמבר 2023 עופרה עופר אורן, הלקח: מה צריך לעשות עכשיו, רגע לפני שמאוחר מדי, בבלוג "סופרת ספרים", 12 בנובמבר 2023 (קריאה אחרי הטבח ב-7 באוקטובר 2023) Jennifer Szalai, ‏In 'Appeasement,' How Peace With the Nazis Was Always an Illusion (book review), New York Times, 4.6.2019 Aaronovitch, David (2023-09-13). "Appeasing Hitler by Tim Bouverie review — Britain's guilty men" (באנגלית). ISSN 0140-0460. נבדק ב-2023-09-13. טים בוברי, תרגום: כרמית גיא, לפייס את היטלר: צ'מברליין, צ'רצ'יל והדרך אל המלחמה, עם עובד, 2023, עמ' 12, מסת"ב 978-965-13-2964-7 Aaronovitch, David (2023-09-13). "Appeasing Hitler by Tim Bouverie review — Britain's guilty men" (באנגלית). ISSN 0140-0460. נבדק ב-2023-09-13. "Appeasing Hitler by Tim Bouverie | Waterstones". www.waterstones.com (באנגלית). נבדק ב-2020-04-08.
פפיאן (פירושונים)

האם התכוונתם ל... פפיאן – מושג באלגברה ליניארית, קרוי על שם המתמטיקאי יוהאן פרידריך פף אישים ואג פפיאן – פסנתרן, מנצח ומורה ארמני-ישראלי חסמיק פפיאן – זמרת סופרן ארמנית סוזנה פפיאן – שחקנית ישראלית
ויין פינוק

ויין פינוק (באנגלית: Wayne Pinnock; נולד ב-24 באוקטובר 2000) הוא אתלט ג'מייקני, סגן אלוף העולם (בודפשט 2023) בקפיצה לרוחק. באליפות העולם עד גיל 20 שנערכה ביולי בטמפרה שבפינלנד זכה פינוק במדליית ארד בקפיצה לרוחק בתוצאה של 7.90 מטר. באליפות העולם שנערכה ביולי ביוג'ין שבאורגון, ארצות הברית סיים פינוק במקום התשיעי בקפיצה לרוחק בתוצאה של 7.88 מטר. באליפות העולם שנערכה באוגוסט בבודפשט שבהונגריה זכה פינוק במדליית כסף בקפיצה לרוחק בתוצאה של 8.50 מטר, אחרי מילטיאדיס טנטוגלו מיוון (8.52 מטר) ולפני בן ארצו טאג'יי גייל (8.27 מטר). בשלב המוקדמות קבע שיא אישי חדש ואת תוצאת השנה בעולם, 8.54 מטר. קפיצה לרוחק: 8.54 מטר (2023) קפיצה לרוחק: 8.33 מטר (2023) מדיה וקבצים בנושא ויין פינוק בוויקישיתוף ויין פינוק, באתר התאחדות האתלטיקה הבין-לאומית
מומבאי סיטי

מועדון הכדורגל מומבאי סיטי (בהינדי: मुंबई सिटी एफसी) הוא מועדון כדורגל הודי מהעיר מומבאי, מהאראשטרה, המשחק כיום בליגת העל ההודית. מומבאי סיטי הוקמה באוגוסט 2014 כחלק מהקמת הסופר ליג ההודי. מאמנה הראשון של המועדון היה פיטר ריד. בהמשך חתמו במועדון ניקולא אנלקה, פרדריק יונגברי ודייגו פורלאן. ב-28 בנובמבר 2019 קבוצת סיטי פוטבול רכשה 65% מהמניות של המועדון. בעונת 2020/2021 זכה המועדון באליפות הראשונה שלו ועלתה לשלב הבתים של ליגת האלופות האסיאתית. בעונת 2021/2022 מונה דס בקינגהאם לאימון הקבוצה. ב-11 באפריל 2022 ניצחה מומבאי 1-2 את אל-קווה אל-ג'וויה העיראקית שהיה גם הניצחון הראשון של קבוצה הודית בשלב הבתים של ליגת האלופות. בסופו של דבר סיים במקום השני בקבוצה, והחמיץ בקושי את ההעפלה לסיבוב הבא. ב-2022–23 ליגת העל ההודית, דס הוביל את מומבאי לרצף של 18 משחקים ללא הפסד, הארוך ביותר אי פעם בהיסטוריה של ליגת העל ההודית ובכך זכה במגן השני למומבאי תוך 3 שנים לאחר שעלתה בראש הליגה. ליגת העל ההודית (2): 2020/2021, 2022/2023 גביע הליגה ההודי (1): 2020/2021 מומבאי סיטי, ברשת החברתית אקס (טוויטר) מומבאי סיטי, ברשת החברתית אינסטגרם פרופיל, באתר Transfermarkt פרופיל, באתר Soccerway פרופיל, באתר WorldFootball.net אתר האינטרנט הרשמי של מומבאי סיטי
אבירי האור הקסום

אבירי האור הקסום (באנגלית: Visionaries - Knights of the Magical Light) הייתה סדרה מצוירת שנוצרה על ידי חברת Sunbow Entertainment האמריקאית ושודרה בישראל בערוץ הראשון בסוף שנות ה-80 של המאה ה-20, ומאוחר יותר גם במסגרת ערוץ הילדים בכבלים. הסדרה הציגה עולם בשם "פריסמוס", בו תזוזת השמשות המאירות אותו הובילה לסוף עידן המדע ושקיעה לתקופה בסגנון ימי הביניים, בו קבוצות אבירים לוחמות זו בזו על שליטה בשטח, באוכלוסייה ובמשאבים תוך הנהגת משטר פאודלי. עלילת הסדרה מתחילה כאשר מכשף רב-עוצמה ושמו "כשף" מעמיד בפני כל אבירי פריסמוס אתגר: מי שיצלח את המבוך המסוכן שבמעמקי המקדש שלו, יזכה לקבל כוחות קסם אדירים לשירותו. את המבוך הקשה צולחות שתי קבוצות אבירים: "אבירי הקשת" הטובים בראשות לביאור ו"אבירי השחור" הרעים בראשות כוח-שחור. הפרס שמוענק לאבירים היא היכולת להשתנות לסוג מסוים של חיה, כאשר החיה נקבעת לפי אופיו של האביר ולפי הכישורים שהפגין במבוך (למשל: לביאור יכול להפוך את עצמו לאריה כי הוא אמיץ, רעם יכול להפוך את עצמו לעיט כי הוא בנה דאון פרימיטיבי וריחף באמצעותו מעל תהום). כמו כן, אבירים בעלי מטות קיבלו יכולת לזמן כישוף רב עוצמה (עצה, הגנה, מהירות, הרס, הטלת פחד ועוד) אך עליהם לטעון את המטה בבריכה של כשף אחרי השימוש. רוב אלו שלא קיבלו מטות, קיבלו את היכולת להפעיל את כלי הרכב ששרדו מעידן המדע. כשף מנצל את היריבות ההדדית בין האבירים ואת תלותם בכוחות הקסם שהוא מספק להם כדי לגרום להם לבצע משימות עבורו. כך, שתי קבוצות האבירים נלחמות אחת בשנייה כאשר הקבוצה של לביאור מנסה לעזור לאיכרים, ואילו זו של כוח-שחור - לשעבדם. אבירי האור הקסום נחלקים לשתי קבוצות, אבירי הקשת ואבירי השחור, כאשר שתי הקבוצות קיבלו את כוחות הקסם שלהם מכשף המכשף לאחר שהצליחו לסיים בהצלחה את המבוך המסוכן שבמעמקי המקדש שלו. כל דמות עם מטה קיבלה כוח שונה אשר משקף את האישיות שלה ואשר מופעל לאחר דקלום של פסוק מיוחד. אבירי הקשת (Spectral Knights) הם האבירים אשר משתמשים בכוחות הקסם שלהם למטרות טובות. המנהיג שלהם הוא לביאור, מנהיג העיר נווה-עתיד. אבירי השחור (Darkling Lords) הם האבירים אשר משתמשים בכוחות הקסם שלהם למטרות אנוכיות ומשמשים כנבלים של הסדרה. המנהיג שלהם הוא כוח-שחור. "אבירי האור הקסום", במסד הנתונים הקולנועיים IMDb (באנגלית) "אבירי האור הקסום", במסד הנתונים הקולנועיים KinoPoisk (ברוסית) אבירי האור הקסום, במיזם "אישים" לתיעוד היצירה הישראלית לצפייה בפרקים מלאים: צפייה בסדרה בעברית, YouTube צפייה בסדרה באנגלית, YouTube
Dope

האם התכוונתם ל... Dope (שיר של ליידי גאגא) – סינגל שיווקי של זמרת הפופ האמריקאית ליידי גאגא משנת 2013 Dope (שיר של BTS) – סינגל של להקת הבנים הדרום קוריאנית BTS משנת 2015
מנס (אלה)

במיתולוגיה הרומית, מנס (בלטינית: Mens), הידועה גם בשם מנס בונה (לטינית "תודעה טובה"), הייתה האנשה של מחשבה, תודעה ונפש, וגם של "חשיבה נכונה". הפסטיבל שלה נחגג ב-8 ביוני מקדש על גבעת הקפיטולין ברומא הובטח לה בשנת 217 לפנה"ס בעצת ספרי הסיבילות, לאחר תבוסת קרב טראסימנוס והוא נחנך בשנת 215 לפנה"ס. פרופרטיוס חגג את בריחתו מהשעבוד האירוטי לסינתיה שלו על ידי התמסרות למקדש מנס בונה. אובידיוס תיאר את קופידון כמוביל את המחשבה הטובה (מנס בונה) כשבויה במצעד הניצחון שלו. המילה הלטינית mens מבטאת את הרעיון של "תודעה" והיא מקורן של מילים באנגלית כמו מנטלי ודמנציה. ארגון המחוננים Mensa International היה אמור להיקרא במקור mens במובן של "תודעה", אך לקח במקום זאת את השם Mensa (בלטינית: "שולחן") כדי למנוע אי בהירות עם "גברים" באנגלית ו"mens" בשפות אחרות. Adkins, Roy A. (1998). Handbook to life in ancient Rome. Oxford University Press. p. 267. ISBN 0-19-512332-8. Harrington, Karl Pomeroy (1914). The Roman elegiac poets. American Book Company. J E Sandys ed., A Dictionary of Classical Antiquities (London 1894) p. 389 Guy Lee trans., Propertius: The Poems (OUP 2009) p.102 (III.24.19-20) A D Melville trans., Ovid: The Love Poems (OUP 2008) p. 5 and p. 176 (Amores I.2.32-3) Richardson, L. (1992). A New Topographical Dictionary of Ancient Rome. Baltimore and London: The Johns Hopkins University Press. ISBN 0-8018-4300-6. Scullard, H.H. (1981). Festivals and Ceremonies of the Roman Republic. London: Thames and Hudson. ISBN 0-8014-1402-4. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מנס (אלה)".
בניין משרד ההנהלה ע"ש אייזנהאואר

בניין משרד ההנהלה של אייזנהאואר, הממוקם בסמוך לאגף המערבי של הבית הלבן, הוא מבנה מרשים בעל מיקום ייחודי הן בהיסטוריה האמריקאית והן במורשת האדריכלית שלה. הבניין נבנה במקור עבור מחלקות המדינה, המלחמה והצי בין 1871 ל-1888, בניין משרד ההנהלה של אייזנהאואר משמש כיום כמטה של משרד הרשות המבצעת של נשיא ארצות הברית ומכיל כיום את רוב המשרדים של צוות הבית הלבן. הבניין תוכנן על ידי האדריכל הצרפתי אלפרד מולט. הבנייה נמשכה כ-17 שנים. בין היתר משכן הבניין את: המועצה לביטחון לאומי, המועצה הלאומית לכלכלה, המועצה למדיניות פנים, משרד האדמיניסטרציה הנשיאותי, מועצת היועצים הכלכליים, המשרד הלאומי למדיניות בקרת סמים, סגל סגן הנשיא, המשרד למדיניות מדע וטכנולוגיה ויחידות משרד אחרות המשרתות את הנשיא. מדיה וקבצים בנושא בניין משרד ההנהלה ע"ש אייזנהאואר בוויקישיתוף Eisenhower Executive Office Building, The White House (באנגלית) Eisenhower Executive Office Building, The White House (באנגלית אמריקאית) ערך זה הוא קצרמר בנושא מבנים. אתם מוזמנים לתרום לוויקיפדיה ולהרחיב אותו.
אנטוניו ווטסון

אנטוניו ווטסון (באנגלית: Antonio Watson; נולד ב-11 בספטמבר 2001) הוא אתלט ג'מייקני, אלוף העולם (בודפשט 2023) בריצת 400 מטר. באליפות העולם שנערכה בבודפשט, הונגריה באוגוסט זכה במדליית זהב בריצת 400 מטר בתוצאה של 44.22 שניות, לפני מת'יו הדסון-סמית' מהממלכה המאוחדת (44.31 שניות) וקווינסי הול מארצות הברית (44.37 שניות). ריצת 200 מטר: 20.49 שניות ריצת 400 מטר: 44.13 שניות מדיה וקבצים בנושא אנטוניו ווטסון בוויקישיתוף אנטוניו ווטסון, באתר olympedia.org אנטוניו ווטסון, באתר התאחדות האתלטיקה הבין-לאומית
רימלט

האם התכוונתם ל... אילנה רימלט – סופרת ישראלית אלימלך-שמעון רימלט – פוליטיקאי ישראלי, מראשי המפלגה הליברלית, גח"ל והליכוד נויה רימלט – פרופסור למשפטים באוניברסיטת חיפה. בתה של אילנה רימלט
הרולד יורי

הרולד קלייטון יורי (באנגלית: Harold Clayton Urey) ‏(29 באפריל 1893 – 5 בינואר 1981) היה כימאי אמריקני, חתן פרס נובל לכימיה לשנת 1934, "על גילוי המימן הכבד", כחלק ממחקר פורץ דרך על איזוטופים. מילא תפקיד מרכזי בפיתוח פצצת האטום האמריקאית ונחשב לאחד ממייסדי חקר ראשית החיים, בייחוד בשל הניסוי שערך בשיתוף עם סטנלי מילר הידוע בכינוי ניסוי מילר-יורי. יורי נולד בוולקרטון, באינדיאנה שבארצות הברית. הוא סיים תואר ראשון בזואולוגיה באוניברסיטת מונטנה בשנת 1917 ולאחר מכן עבד במחקר כימי בתעשייה וכמדריך באוניברסיטה. במהלך השנים 1921—1923 למד לדוקטורט בכימיה באוניברסיטת קליפורניה בברקלי. את עבודת הדוקטורט בחקר תרמודינמיקה, הכין תחת הנחייתו של גילברט לואיס. לאחר מכן יצא להשתלמות פוסט-דוקטורט על מבנה האטום, במכון לפיזיקה תאורטית בקופנהגן, בהנחיית נילס בוהר. יורי חזר לארצות הברית והחל לעבוד כמרצה וחוקר באוניברסיטת ג'ונס הופקינס, ומשנת 1929 באוניברסיטת קולומביה. בשנת 1934 הוא מונה לפרופסור לכימיה. בתקופה זו כתב יורי, בשיתוף עם ארתור רוארק, את הספר "אטום, קוונטים ומולקולות", אחד מהטקסטים החלוצים על מכניקת הקוונטים. התעניינותו של יורי במבנה האטום, הובילה אותו לחקר איזוטופים. הוא ביצע זיקוק חוזר ונשנה של מימן נוזלי ובכך היה הראשון לבודד דגימה של דאוטריום (איזוטופ כבד של מימן). בהסתמך על תגליתו זו הוא הוכיח את קיומם של מים כבדים, תגלית אשר בזכותה הוענק לו פרס נובל לכימיה בשנת 1934. במהלך מלחמת העולם השנייה היה יורי אחראי על המחקר המלחמתי של פצצת האטום באוניברסיטת קולומביה ונטל חלק בפרויקט מנהטן, בו סייע בפיתוח שיטות להעשרת אורניום, ובייחוד שיטת הדיפוזיה הגזית. לאחר המלחמה, עבר יורי לכהן כפרופסור במכון למחקר גרעיני באוניברסיטת שיקגו ובשנת 1958 התמנה לפרופסור באוניברסיטת קליפורניה בסן דייגו, עד לפרישתו. בשנותיו המאוחרות עסק יורי בחקר ראשית החיים וקוסמוכימיה, ענף מדעי חדש, אשר יורי נחשב לאדם שהעניק לו את שמו. בין מחקריו החשובים בתחום נמנים חקר השכיחות של איזוטופי חמצן ביקום וחקר התפתחות והאבולוציה של הכוכבים. עבודתו זו מסוכמת בספר "פלנטות: מוצאן והתפתחותן" מ-1952. בהמשך לעבודתו זו, העלה יורי את התאוריה כי האטמוספירה על כדור הארץ הקדמון הייתה אטמוספירה מחזרת, המורכבת ממתאן, אמוניה ומים, בדומה לאטמוספירה בענקי הגז, דוגמת צדק. השערה זו נתגלה כמוטעית מאוחר יותר וכיום מקובל כי האטמוספירה על כדור הארץ הקדמון הייתה אטמוספירה חצי-מחזרת. אולם, על סמך השערתו זו ביצע יורי יחד עם הסטודנט שלו, סטנלי מילר, ניסויים פורצי דרך, המדמים את הסביבה אשר על פי ההשערות באותה תקופה שררה על כדור הארץ הקדמון, במטרה לבחון האם חיים יכלו להיווצר באופן ספונטני בסביבה זו. בניסויים אלו מילר ויורי הדגימו היווצרות ספונטנית של תרכובות אורגניות מורכבות מחומרי מוצא פשוטים. מילר הראה כי חומצות אמינו, חומר המוצא לחלבונים, יכולות להיווצר מתערובת של מתאן, אמוניה, מים ומימן. יורי נפטר בקליפורניה ונקבר באינדיאנה. היינץ אדולף לוונשטאם מדיה וקבצים בנושא הרולד יורי בוויקישיתוף הרולד יורי, באתר פרס נובל (באנגלית) הרולד יורי, באתר פרויקט הגנאלוגיה במתמטיקה הרולד יורי, באתר "Find a Grave" (באנגלית) הרולד יורי, באתר אנציקלופדיה בריטניקה (באנגלית) ז. שמואלי, היוכל המדע ליצור חיים?, חרות, 9 באוגוסט 1956
קרפדה מערבית

קרפדה מערבית (שם מדעי: Anaxyrus boreas) היא מין של דו-חיים ממשפחת הקרפדיים החיה בצפון-מערב אמריקה הצפונית. אורך הקרפדה בין 5.6 ל-13 ס"מ והיא בעלת גפיים קצרות ועור אפור כהה עד ירקרק עם פס לבן או שמנת על גבה ולאורך העור ישנם בלוטות גבשושיות מוכתמות בכתמים כהים. הראש של הקרפדה שטוח מעט עם עיניים גדולות עם אישונים אופקיים ופתח אוזן סגלגל. הזוויגים דומים יחסית אך הזכרים יכולים להיות בהירים ובולטים יותר. תפוצת הקרפדה בטבע היא לאורך קנדה מקולומביה הבריטית ודרום אלסקה, דרומה לוושינגטון, אורגון ואיידהו ועד לצפון באחה קליפורניה שבמקסיקו, מזרחה עד מונטנה, מערב ומרכז ויומינג, נבאדה, יוטה ומערב קולורדו. הוא נכחד מניו מקסיקו. קרפדה זו מצויה לרוב ביערות נשירים עוטי צפצפה, ערבה, אדר ואלון וכן ביערות אורניים וביערות גשם ממוזגים של סקויים אך גם באחו. הצעירים צריכים מקווי מים מתוקים כמו אגמים להתחלת חייהם. הן יכולות לשרוד במזג אוויר קר להפליא. הקרפדות פעילות מינית בין ינואר לאוקטובר ובאביב הם מתרבים במים בעוד הזכרים מפרים שובל ביצים של הנקבות. הראשנים גדלים במים על אצות וכעבור 3 חודשים עוברים גלגול לקרפדה בוגרת. הקרפדה ניזונה מחרקים שונים וכן משבלולים שהיא לוכדת בלשונה. בתורה היא נטרפת בידי מספר של זוחלים, דגים, עופות ויונקים טורפים אך קרפדה בוגרת מפרישה רעלנים הדוחים את רוב הטורפים בהצלחה יחסית. הקרפדה איננה בסכנה בטבע, אך היא עשויה להיפגע מזיהומים שונים ומהפטרייה כיטרידיומיקוסיס, ההורגת פטריות. Anaxyrus boreas boreas Anaxyrus boreas halophilus מדיה וקבצים בנושא קרפדה מערבית בוויקישיתוף קרפדה מערבית, באתר ITIS (באנגלית) קרפדה מערבית, באתר NCBI (באנגלית) קרפדה מערבית, באתר Animal Diversity Web (באנגלית) קרפדה מערבית, בבסיס הנתונים ARKive (באנגלית) קרפדה מערבית, באתר האנציקלופדיה של החיים (באנגלית) קרפדה מערבית, באתר GBIF (באנגלית) קרפדה מערבית באתר הרשימה האדומה של IUCN
היינריך פון פריטוויץ אונד גאפרון

היינריך פון פריטוויץ אונד גאפרון (בגרמנית: Heinrich von Prittwitz und Gaffron;‏ 4 בספטמבר 1889 – 10 באפריל 1941) היה גנרל-לויטננט בוורמאכט של גרמניה הנאצית במהלך מלחמת העולם השנייה. הוא היה מפקד דיוויזיות הפאנצר ה-14 וה-15 ונהרג בפעולה בשלבים הראשונים של המצור על טוברוק. פריטוויץ נולד ב-4 בספטמבר 1889 בזיצמנסדורף, שהייתה חלק מהקיסרות הגרמנית. הוא הצטרף לצבא הגרמני הקיסרי בשנת 1908 והצטרף לרגימנט האולאנים ה-3 (ברנדנבורג ה-1 - אלכסנדר השני, קיסר רוסיה) בשנה שלאחר מכן. הוא לחם בשורותיו במלחמת העולם הראשונה, ובשנת 1915 מונה כקצין מטה כללי של גנרל-פלדמרשל קולמר פון דר גולץ. ב-18 בדצמבר 1916 הועלה לדרגת ריטמייסטר, ומשנת 1917 ועד תום המלחמה הועסק במטות כלליים שונים. על פעולותיו בקרבות קיבל את עיטורי צלב הברזל דרגה ראשונה ושנייה וצלב הכבוד של מלחמת העולם 1914/1918. לאחר המלחמה הצטרף פריטוויץ לרייכסווהר, ומילא בו תפקידי פיקוד ומטה. עד 1933, הוא הועלה לדרגת מיור ולמרות הרקע שלו בחיל הפרשים, פיתח עניין בקריירה בלוחמת שריון. שנתיים לאחר מכן, הוא קיבל את הפיקוד על רגימנט הפאנצר ה-2, דיוויזיית הפאנצר ה-1. הוא השתתף באנשלוס של אוסטריה ובכיבוש חבל הסודטים. בשנת 1938 הוא הועלה לדרגת אוברסט ומונה למפקד חטיבת הפאנצר ה-2, שהייתה חלק מדיוויזיית הפאנצר ה-2. עם פרוץ מלחמת העולם השנייה, הוביל פריטוויץ את החטיבה בפלישה לפולין במהלכה לחמה בכבדות. הוא הועלה לדרגת גנרל-מיור בתום הלחימה בפולין. יחד עם שאר הדיוויזיה, החטיבה של פריטוויץ הועברה אז מערבה וצורפה לקורפוס הממונע ה-19 של גנרל-לויטננט היינץ גודריאן. כשהגרמנים פלשו לצרפת ולארצות השפלה, החטיבה תפקדה היטב בסדאן ולאחר מכן התקדמה לחוף והגיעה לדנקרק. מאוחר יותר הוא שימש בשלבים האחרונים של המערכה בצרפת, וריכז חיילים צרפתים לאורך קו מאז'ינו. כאשר התרחב חיל השריון של צבא היבשה, פריטוויץ מונה למפקד דיוויזיית הפאנצר ה-14 ב-1 באוקטובר 1940. הפיקוד החדש שלו היה במקור דיוויזיית חי"ר שהוסבה לשריון רק חודשיים קודם לכן. כשבסיסו בדרזדן, פיקח פריטוויץ על ההכשרה והפיתוח של הדיוויזיה ובמרץ 1941 הוא קיבל את הפיקוד על דיוויזיית הפאנצר ה-15 שהתכוננה למערכה בצפון אפריקה. עיקר דיוויזיית הפאנצר ה-15 טרם הגיעה ללוב אך פריטוויץ, מלווה בכמה יחידות קלות של הדיוויזיה, הגיעו לשם בתחילת אפריל. הוא קיבל פקודה מיד על ידי הגנרל ארווין רומל, מפקד קורפוס אפריקה, לקחת פיקוד על הכוחות הגרמניים הפועלים ליד טוברוק, המוחזק על ידי חיל מצב המורכב מיחידות אוסטרליות, בריטיות, פולניות וצ'כוסלובקיות. ב-10 באפריל, הקבוצה של פריטוויץ קיבלה הוראה על ידי רומל לחקור את ההגנות הדרום-מזרחיות של טוברוק. כאשר פריטוויץ צפה אישית בקווי החזית, רכבו שלו ספג אש מגדוד חיל הרגלים ה-2/28 האוסטרלי, כולל מה שמכונה "ארטילריה בוש" - צוותי תותחים מאולתרים המשתמשים בתותחי נ"ט איטלקיים שנתפסו. פריטוויץ נהרג בחילופי האש האלו. הוא נקבר בבית הקברות הצבאי בדרנה, הועלה לאחר מותו לדרגת גנרל-לויטננט החל מה-1 באפריל 1941. היינריך פון פריטוויץ אונד גאפרון, באתר lexikon-der-wehrmacht (בגרמנית) היינריך פון פריטוויץ אונד גאפרון, באתר "Find a Grave" (באנגלית) Rod Moran, "Local Rats won glory for Tobruk" The West Australian, 20 April 2011 (accessed 15 April 2020).